אנסמבל (משחק)

אנסמבל (ensemble) הוא צוות שחקנים בו השחקנים המרכזיים מלוהקים לתפקידים השווים בחשיבותם בעלילה. זאת לעומת ליהוק מסורתי לתפקידים ראשיים ומשניים.

באמנות הבמה
השימוש בצוות אנסמבל נפוץ בתיאטרון, באופרה ובשאר תחומי אמנות הבמה. לצוות אנסמבל קיימות קטגוריות מיוחדות במספר פרסים המאפשרות לצוות כצוות לזכות בהוקרה, ולא לשחקן יחיד מהצוות.

בקולונע

גם בסרטי קולנוע משתמשים לעיתים בצוות אנסמבל, בעיקר כאשר מדובר על יריעת עלילה רחבת היקף (שר הטבעות, מלחמת הכוכבים), כאשר העלילה מורכבת מתתי-עלילות בלתי קשורות זו בזו (התרסקות, אהבה זה כל הסיפור) או כאשר מספר כוכבי על מלוהקים לשחק זה לצד זה (אושן 11, בלתי נשכחים).

בטלוויזיה
צוות אנסמבל הפך לפופולרי במיוחד בקרב תוכניות טלוויזיה בשל מרחב התמרון הנוצר לתסריטאי מרגע שזה יכול להתמקד בדמויות שונות בפרקים שונים. יתרון נוסף של צוות אנסמבל הוא היכולת לספוג בקלות יחסית עזיבה של אחד השחקנים. קיימות סדרות טלוויזיה רבות עם אנסמבל.

פרסים

ערכים שבהם תבנית בריטניקה אינה מתאימה
מינוחים בקולנוע
מונחים בתיאטרון
בידור
אמנות הבמה